CELEX: 62017CA0339
Language: da
Date: 2018-07-05 00:00:00
Title: Sag C-339/17: Domstolens dom (Femte Afdeling) af 5. juli 2018 — Verein für lauteren Wettbewerb eV mod Princesport GmbH (anmodning om præjudiciel afgørelse fra Landgericht Köln — Tyskland) (Præjudiciel forelæggelse — betegnelser for tekstilfibre og tilknyttede krav til etikettering og mærkning — forordning (EU) nr. 1007/2011 — artikel 7 og 9 — rene tekstilprodukter — multitekstilfiberprodukter — metoder for etikettering eller mærkning)

27.8.2018   
            
            
               DA
            
            
               Den Europæiske Unions Tidende
            
            
               C 301/9
            
         
      Domstolens dom (Femte Afdeling) af 5. juli 2018 — Verein für lauteren Wettbewerb eV mod Princesport GmbH (anmodning om præjudiciel afgørelse fra Landgericht Köln — Tyskland)
      (Sag C-339/17) (1)
      
      ((Præjudiciel forelæggelse - betegnelser for tekstilfibre og tilknyttede krav til etikettering og mærkning - forordning (EU) nr. 1007/2011 - artikel 7 og 9 - rene tekstilprodukter - multitekstilfiberprodukter - metoder for etikettering eller mærkning))
      (2018/C 301/11)
      Processprog: tysk
      
         Den forelæggende ret
      
      Landgericht Köln
      
         Parter i hovedsagen
      
      
         Sagsøger: Verein für lauteren Wettbewerb eV
      
         Sagsøgt: Princesport GmbH
      
         Konklusion
      
      
                  1)
               
               
                  Artikel 4 og artikel 14, stk. 1, første afsnit, i Europa-Parlamentets og Rådets forordning (EU) nr. 1007/2011 af 27. september 2011 om tekstilfiberbetegnelser og tilknyttet etikettering og mærkning af tekstilprodukters fibersammensætning og om ophævelse af Rådets direktiv 73/44/EØF og Europa-Parlamentets og Rådets direktiv 96/73/EF og 2008/121/EF, sammenholdt med tiende betragtning til denne forordning, skal fortolkes således, at de fastsætter en generel forpligtelse til etikettering eller mærkning med henblik på at angive fibersammensætningen for alle tekstilprodukter, herunder de tekstilprodukter, der er defineret i den nævnte forordnings artikel 7.
               
            
                  2)
               
               
                  Artikel 7, stk. 1, i forordning nr. 1007/2011 skal fortolkes således, at den ikke fastsætter en forpligtelse til, at der på et rent tekstilprodukts etikette eller mærkning anvendes en af de tre heri omhandlede tilføjelser, dvs. »100 %«, »ren« eller »hel«. Når disse tilføjelser anvendes, kan de anvendes i kombination med hinanden.
               
            
                  3)
               
               
                  Artikel 9, stk. 1, i forordning nr. 1007/2011 skal fortolkes således, at forpligtelsen til på etiketten eller mærkningen at angive betegnelsen og vægtprocenten for alle de i det omhandlede tekstilprodukt indeholdte fibre ikke finder anvendelse på et rent tekstilprodukt.
               
            
         (1)  EUT C 283 af 28.8.2017.